EuroBench/eurobench-wiki-et-topics huggingface dataset:
Teema: Meditsiin
Kümblusravi ehk balneoteraapia (ladinakeelsest sõnast balneum, mis tähendab vanni) on ravimuda või mineraalvett sisaldavates vannides läbiviidavad protseduurid, mis võivad aidata haigusi ravida. Tihti aitavad protseduurid absorbeerida kehasse kogunenud toksiine. Tegu on traditsioonilise meditsiini meetodiga, mida kõige enam praktiseeritakse veekeskustes, sanatooriumites ja vesiravilates. Balneoteraapia on esmane majanduslik ressurss Ungaris, kus leidub palju kuumaveeallikaid. Keha mähkimist ravimudasse ja -savisse nimetatakse samas fangoteraapiaks.
Teema: Meditsiin
Mitte segi ajada antiseptikaga Aseptika on steriilsete esemete (kindad, töövahendid, materjalid) nõuetekohane kasutamine haavadesse mikroobide sattumise vältimiseks meditsiinis.
Teema: Mäed
Olümpos (kreeka keeles Ólympos) on mägi Küprose saare edelaosas Tróodose mäestikus. See on Küprose kõrgeim tipp, ulatudes 1952 meetrini. Mägi on tuntud järskude nõlvade, kiviste harjade ja mitmekesise taimestiku poolest. Olümpos ning selle ümbrus on populaarne matkamis- ja loodushuviliste sihtkoht, pakkudes vaateid mäestiku metsadele ja orgudele.
Teema: Kirjanikud
Mariam Tsiklauri (მარიამ წიკლაური; sündinud 18. märtsil 1960 Thbilisis) on gruusia kirjanik ja tõlkija. Ta lõpetas Thbilisi Riikliku Ülikooli 1983. aastal keemikuna. Ta on töötanud õpetajana ja mitme kirjastuse toimetajana. Ta on Gruusia kultuuriministeeriumi "Elava raamatukogu" projekti kuraator ning Gruusia lastekirjanduse arengufondi Libo üks asutajaid 2006. aastal. Mariam Tsiklauri on 32 Gruusia naisluuletaja tekstide kakskeelse antoloogia "ქართველი პოეტი ქალები. Georgian Female Poets" (2016) idee autor ja koostaja. Ta on tõlkinud gruusia keelde Giórgos Seférise, Odysséas Elýtise, Natalja Trohhimi ja Vladas Braziūnase tekste.
Teema: Kirjanikud
Eduard Nikolajevitš Uspenski (vene keeles Эдуард Николаевич Успенский; 22. detsember 1937 Jegorjevsk – 14. august 2018 Moskva) oli vene lastekirjanik. Tema tuntumate tegelaste hulgas on ka Eestis armastatud Onu Teodor, krokodill Gena, Potsataja ja Kübaramoor. Uspenski õppis inseneriks, kuid pärast ülikooli lõpetamist asus ta elatist teenima hoopis animafilmide stsenaariume kirjutades. Peale lasteraamatute kirjutas ta ka näidendeid ning avaldas luulet.
Teema: Filmid
"Rotilõks" on Eesti-Vene-Prantsusmaa koostööna 2011. aastal valminud Andres Puustusmaa mängufilm. Filmi turulinastus toimus veebruaris 2011 Berliini filmifestivalil. Eesti kinodesse jõudis teos 5. märtsil. 2011. aastal käis Eesti kinodes filmi "Rotilõks" vaatamas 9816 inimest.
Teema: Meditsiin
Arstide ja farmaatsiatööstuse vandenõu on teooria, mille kohaselt levitatakse arstide ja farmaatsiatöösturite kokkuleppel avalikkuses müüte haigustest ja nende ravimitest. Vandenõuteooria väidab, et rahvusvaheline farmaatsiatööstus maksnud arstid kinni selleks, et nood nende tooteid võimalikult rohkem patsientidele peale suruksid ja kasutama sunniksid. Selle eesmärgi nimel saadavad farmaatsiafirmad arstidele sageli tasuta näidiseid, kutsuvad neid oma toodete esitlustele, finantseerivad teaduskonverentse jne. Teooria pooldajate väiteil on enamik ravimeid täiesti kasutud või isegi kahjulikud.
Teema: Linnud
Ürglind (Archaeopteryx litographica) on roomajale iseloomulike tunnustega väljasurnud lind. Saksamaalt Solnhofenist 1860. aastal leitud ürglinnu kivistis on tõenäolisemalt maailma kuulsaim fossiil. Sakslasest paleontoloog Hermann von Meyer uuris jäänuseid ning andis leiule selle praegu kasutusel oleva nime.
Teema: Jõed
Amga (vene Амга, jakuudi Амма) on jõgi Aasias. Algab Aldani mägismaalt. Ülemjooksul voolab põhja. Seejärel pöördub itta, alamjooksul Kesk-Jakuutia madalikul kirdesse. Suubub vasakult Aldanisse. Pikkus 1462 km.
Teema: Kirjanikud
Hermann Wartbergest (ka Wartberge Hermann, Hermann Wartberge, saksa Hermann von Wartberge, ladina Hermannus de Wartberge) oli 14. sajandil elanud Liivimaa (Liivi ordu) kroonik. Hermann oli Vestfaalist Warburgist (kasutati ka nimekuju Wartberge või Warberich) pärinev Saksa ordu Liivimaa haru maameistri Goswin von Herikese kapellaan ja seega ka ordu preestervend. Ta saabus Liivimaale arvatavasti 1358. aastal, sest sellest ajast on tema ladinakeelses kroonikas üksikasjalikumaid ülestähendusi. Hermann teenis ka Liivi ordu maameistreid Arnold von Vietinghoffi ja Wilhelm von Friemersheimi diplomaadina, sõlmides 1366. aastal Danzigis rahuleppe Riia peapiiskopi ja teiste Vana-Liivimaa piiskoppidega. Wartberge Hermanni kroonika, mis on rõhutatult ordumeelne, käsitleb aega Liivimaa ristiusustamisest kuni 1370. aastateni, keskendudes kahele viimasele aastakümnele. Kroonikas on pikemalt juttu ka Jüriöö ülestõusust. Eesti keeles on ilmunud kroonika katkeid 1920. aastatel.
Teema: Kirjanikud
Sharof Rashidovich Rashidov (usbeki kirillitsas Шароф Рашидович Рашидов; vene keeles Шараф Рашидович Рашидов Šaraf Rašidovitš Rašidov; 6. november (vkj 24. oktoober) 1917 Jizzax, Samarkandi oblast – 31. oktoober 1983 Karakalpaki ANSV) oli Usbeki NSV partei- ja riigitegelane. Ta lõpetas 1941. aastal Samarkandi Riikliku Ülikooli filoloogia teaduskonna ja 1948. aastal kaugõppes NLKP KK juures asuva Kõrgema Parteikooli.
Teema: Jalgpall
Etioopia jalgpallikoondis on Etioopia rahvuskoondis jalgpallis. Etioopia meeskond on kvalifitseerunud kümme korda Aafrika rahvaste karikavõistlustele ning võitis turniiri 1962. aastal.
Teema: Linnud
Kabun ehk kohikukk on kastreeritud kukk. Kuked kastreeritakse kabunaks enne nende suguküpseks saamist. Kabunate liha on õrnema maitsega ja rasvasem kui kukel või kanal.
Teema: Kirjanikud
Tine Bryld (sündinud Begtrup; 18. detsember 1939 Frederiksberg – 21. aprill 2011) oli taani sotsiaaltöötaja, kirjanik, raadiosaatejuht. Ta sai hästi tuntuks raadio otsesaate "Tværs" saatejuhina, kuhu (eriti noored) inimesed said helistada ja küsimusi esitada. Ta nõustas noori 36 aastat. Ilmselt on tema tuntuim raamat triloogia "Liv ja Alexander" (1982–1984). Bryld pälvis mitu Taani kirjandusauhinda. Tine Bryld oli kaks korda abielus, tema esimene abikaasa oli ajaloolane ja teine arhitekt.
Teema: Filmid
"Must ja valge koer" (tšehhi keeles "Štaflík a Špagetka") on Tšehhoslovakkia, alates 3. hooajast Tšehhi animafilmide sari, mille režissöör on Václav Bedřich, stsenarist Alena Munková ja kunstnik Zdeněk Smetana, helilooja Jaroslav Celba (1924–2013). See esilinastus Tšehhoslovakkia televisioonis 1971. aastal. Sarjas on kokku 39 kaheksaminutist osa. Sarja peategelased on lühikeste jalgade ja saleda kehaga must koer (Špagetka) ning pikkade jalgade ja töntsaka kehaga valge koer (Štaflík) ning must lind (vares), kes enamasti koeri kiusab.
Teema: Jõed
Drina on jõgi Euroopas Balkanil. Jõgi algab Dinaari mäestikust Piva ja Tara jõe ühinemiskohalt . Nii Piva kui Tara algavad Montenegrost ning ühinevad Montenegro ja Bosnia piiril . Tara jõgi on 144 km pikk, millest 110 asub Montenegros ning 34 km on Montenegro ja Bosnia piirijõgi. Drina voolab valdavalt põhja ja suubub paremalt Savasse . Jõe pikkus on 346 km, aga tema suudmest kõige kaugema, Tara jõe allikast lugedes 487 km. Drina voolab esmalt põhja Bosniasse kuuluva Serblaste Vabariigi territooriumil. Foča Srbinje linnas suubub temasse paremalt Cehotina jõgi, mis samuti Montenegrost algab. Ühtlasi pöördub jõgi kirdesse ja voolab Goražde linnani, läbides vahepeal Bosnia ja Hertsegoviina Föderatsiooni maa-ala ja jõudes Serblaste Vabariiki tagasi. Järgmine linn Drina kaldal on Višegrad, kus jõge ületab Mehmed-paša Sokolovići sild. Natuke enne seda suubub Drinasse paremalt Lim, mis algab Montenegro ja Albaania piirilt. Višegradis pöördub jõgi loodesse, jõuab Serbia piirini ning voolab kuni suudmeni Serbia (paremal) ja Bosnia (vasakul kaldal) piirijõena. Selles kohas voolab ta läbi Bosniasse jääva Javori ja Serbiasse jääva Zlatibori mäeaheliku vahelt. Pärast piirijõeks saamist pöördub ta itta, pärast Serbias asuvat Bajina Baštat jälle loodesse, möödub Bosnias olevast Bratunacist ja jõuab pärast Drinjaca suubumist vasakult Bosnias asuvasse Zvornikisse, kus pöördub põhja. Ta voolab läbi Bosniasse jääva Majevica ja Serbiasse jääva Vlašići aheliku vahelt. Edasi voolab ta läbi Serbias oleva Loznica ja Bosnias oleva Janja ning suubub paremalt Savasse. Drina jõgi ei ole laevatatav. See-eest on ta koos Taraga Montenegro ja Bosnia üks peamisi parve ja kanuuga sõitmise kohti. Piva orus paikneb peamine maantee, mis ühendab Montenegrot Bosniaga. Jõeorus kulgeb maantee kuni Višegradini. Pärast Bajina Baštat tuleb jõe Serbia kaldale maantee ja kulgeb seal Janjani. Bosnia kaldal on maantee üksnes aeg-ajalt, Drinjaca suudmest Dvornikini ja Loznicast Janjani. Raudtee ületab jõge ainult
Teema: Kirjanikud
Luwarsih Pringgoadisuryo (14. veebruaril 1930 Semarang, Kesk-Jaava – 4. juulil 1994) oli Indoneesia raamatukoguhoidja ja kirjanik. Tema vend oli Nurtanio Pringgoadisuryo.
Teema: Meditsiin
Droog on mitmes sellises teaduses nagu farmaatsia, farmakognoosia, meditsiin jt kasutatav mõiste, millel on igale teadusharule vastav tähendus. Droogid liigitatakse: taimseteks droogideks – juured, juurikad, mugulad, ürdid, lehed, õied, õisikud, viljad, koored jpm. loomseteks droogideks – maomürk (nt hariliku rästiku Vipera berus L. kogutud hariliku rästiku mürk jpt) ja maomürgiallikad.
Teema: Filmid
"Blade Runner 2049" on režissöör Denis Villeneuve'i 2017. aastal linastunud neo-noir'i ulmefilm, järg 1982. aastal linastunud "Blade Runnerile". Peaosi mängivad Ryan Gosling ja Harrison Ford, kõrvalosades on Ana de Armas, Sylvia Hoeks, Robin Wright, Mackenzie Davis, Carla Juri, Lennie James, Dave Bautista ja Jared Leto. Tegevus toimub 30 aastat pärast esimese "Blade Runneri" filmi tegevustikku. Filmivõtted toimusid 2016. aasta juulist ja novembris Ungaris Budapestis. Filmi esilinastus oli Los Angelese Dolby Theatre'is 3. oktoobril 2017 ja avalikult Ameerika Ühendriikides 6. oktoobril 2017 2D-, 3D- ja IMAXi-versioonis. Kriitikud on filmi hinnanud üheks kõige aegade paremaks järjeks.
Teema: Mäed
Kuremägi (ka Kuremäe mägi) on kõrgendik (küngas) ja looduslik pühapaik Alutagusel. Selle absoluutne kõrgus on 92 m ja suhteline kõrgus umbes 40 m. Kõrgendik on geoloogiliselt voor, koosnedes enamjaolt moreenist. Kõrgendik on olnud rahvausundiline ja mütoloogiline tähtsus, samuti on kohaga seotud mitmed Kalevipoja-muistendid. Kuremäel asub Pühtitsa klooster, Kuremäe ohvritamm ja püha allikas.
Teema: Linnud
Selvavutlased (Odontophoridae) on väikest kasvu vutisarnased linnud kanaliste (Galliformes) seltsist. Sugukond on levinud Kanadast Brasiiliani. Lisaks on kaks liiki – kalifornia tuttvutt ja nurmvutt – introdutseeritud Uus-Meremaale. Sugukonda kuuluvad ka Aafrikas levinud rahnukana ja uganda frankoliin. Selvavutlased on levinud erinevates elupaikades vihmametsadest kõrbeteni. Mõned liigid on võimelised asustama ka külma kliimaga alasid. Kokku on selvavutlaseid 34 liiki, mis jaotuvad 10 perekonna vahel.
Teema: Kirjanikud
Rubén Darío (õieti Félix Rubén García Sarmiento; 18. jaanuar 1867 Metapa, Nicaragua – 6. veebruar 1916 León, Nicaragua) oli Nicaragua luuletaja ja diplomaat. Ta pani alguse modernismile hispaaniakeelses kirjanduses.
Teema: Poliitikud
Andrea Rita Dworkin (26. september 1946 – 9. aprill 2005) oli ameerika radikaalfeminist ja kirjanik. Ta oli tuntud pornograafia kriitikuna, kuna pidas seda vägistamisele kaasaaitajaks ja naistevastase vägivalla õhutajaks. 1960. aastatel oli ta sõjavastane aktivist, abordi legaliseerimise eest võitleja ja anarhist. 18-aastaselt vahistati ta Vietnami sõja vastasel üritusel ja saadeti kinnipidamisasutusse, kus vanglaarstid kontrollisid tema kehaõõnsusi. Mingil ajal sai temast prostituut. Ta oli nooruses abielus mehega, kes teda peksis ja vägistas. Dworkinist sai radikaalne feminist pärast seda, kui ta põgenes oma alandavast abielust Hollandis. Pärast seda avaldas ta kümme radikaalse feminismi raamatut. 1970. aastate lõpus ja 1980. aastatel sai ta rahvusvaheliselt tuntuks feministliku pornograafiavastase liikumise eestkõnelejana ning oma seksuaalsus- ja pornograafiateemaliste teostega. Tema tuntumad raamatud on "Men Possessing Women" (1979) ja "Intercourse" (1987). Andrea Dworkin kirjutas avameelselt oma kogemustest prostituudina ning vägistamise ja perevägivalla ohvrina. Ta tunnistas mitu korda pornograafia vastu kohtutes ja sai sellega meestevihkaja maine. Dworkin ise toonitas, et ta ei vihka mehi, vaid naiste allasurumist. Tema abikaasa John Stoltenberg oli avalik gei. Koos hakkasid Dworkin ja Stoltenberg elama 1974. ja abiellusid 1998. aastal. Dworkini kodus oli seinal pilt vägistajast, kelle pähe oli suunatud püss ning all oli lause: "Surnud mehed ei vägista." Dworkini agent Elaine Markson sõnas ajalehe The Independent teatel, et surma põhjus pole teada, kuid naise põlved olid viimasel ajal haiged ja naine oli mitu korda kukkunud. Dworkin suri 58-aastaselt oma kodus Washingtonis.
Teema: Kirjanikud
Lübecki Arnold (saksa keeles Arnold von Lübeck; surnud umbes 1212) oli vaimulik ja kroonik. Ta oli Lübecki Püha Johannese kloostri (saksa keeles St.-Johannis-Kloster) abt. 1171–1209 täiendas ta kroonikat "Chronica Slavorum".
Teema: Linnud
Jooksurkägu (Geococcyx) on käoliste seltsi kägulaste sugukonda kuuluv perekond. Perekonda kuulub kaks liiki: suur-jooksurkägu (Geococcyx californianus, elab USA edelaosas) ja väike-jooksurkägu (Geococcyx velox, elab Mehhikos ja Kesk-Ameerikas). Alles hiliskvaternaaris välja surnud Conklingi jooksurkägu peetakse tänapäeval suur-jooksurkäo alamliigiks G. californianus conklingi. Jooksurkägu elab kuivas avatud hajusate põõsastega piirkonnas, vahel põõsastikus, nii tasandikel kui mägedes. Kohati on nede arvukus üsna suur. Jooksurkäod söövad kõike, mida suudavad kinni püüda ja millest jõud üle käib. Väike-jooksurkägu sööb peamiselt putukaid, suur-jooksurkägu lisaks veel sisalikke ja madusid, sealhulgas lõgismadusid, närilisi ja teisi väikeimetajaid, tarantleid, skorpione, sadajalgseid, ämblikke, väikseid linde, linnumune ja -tibusid ning puuvilju ja seemneid. Nad varitsevad saaki ja kui see lähedale tuleb, ajavad seda taga mööda maapinda. Kinnipüütud saagi peksavad nad vastu maad surnuks. Jooksurkägu on ämblikke küttivate herilaste Pepsini ainus looduslik vaenlane. Jooksurkägu võib joosta kiirusega kuni 32 km/h. Ta suudab ka lennata, kuigi teeb seda haruharva. Saaki püüab ta alati joostes, lendab üksnes vaenlaste eest põgenemiseks. Jooksurkäod elavad üksikutena või paarides. Paarid on monogaamsed ja moodustuvad eluks ajaks. Paarid on paiksed, ei lahku oma territooriumilt ja kaitsevad seda. Pulmamängu ajal kõnnib isaslind emase ees, tõstes ja langetades tiibu ja ajades saba laiali. On täheldatud, et isaslind võib emasele tuua kingituseks toitu. Paljunemine toimub olenevalt liigist ja piirkonnast kevadest kuni kesksuveni. Jooksurkägu teeb pesa kaktusepuhmasse või põõsasse maapinna ligidale. Pesa võib vahel olla vooderdatud lehtede, maonaha või sõnnikuga. Pessa muneb ta tavaliselt 3–9 üldiselt valget muna, väike-jooksurkäol on mune vähem, 2–6. Mune hauvad ja poegade eest hoolitsevad mõlemad vanemad, isaslinnud hauvad öösiti, emaslinnud päeviti. Esimese 1-2 nädala jooksul pä
Teema: Filmid
"Kolmanda planeedi saladus" (vene keeles "Тайна третьей планеты") on vene ulmekirjaniku Kir Bulõtšovi lastejutustuse "Alissa seiklused" ("Приключения Алисы") põhjal tehtud animafilm (režissöör Roman Katšanov). Film valmis 1981. aastal stuudios Sojuzmultfilm ja on esimene Nõukogude Liidus toodetud täispikk animafilm ehk multifilm.
Teema: Kirjanikud
Andris Kolbergs (21. detsember 1938 – 5. november 2021) oli läti kirjanik ja filmistsenarist, kes on tänapäeval tuntud eelkõige kriminaalromaanide autorina.
Teema: Meditsiin
Eesti Meditsiiniraamatukogu oli aastatel 1944–2007 töötanud meditsiinikirjandust hallanud raamatukogu. Aastal 2007 läks raamatukogu Tallinna Ülikooli Akadeemilise Raamatukogu koosseisu. Raamatukogu direktor oli pikka aega (1964–2006) Milvi Tedremaa. Aastal 2002 oli raamatukogu fondis 216 000 teavikut.
Teema: Poliitikud
Otto Magnus von Grünewaldt (8. juuli (vkj 26. juuni) 1801 Koigi mõis – 18. oktoober (vkj 6. oktoober) 1890 Tallinn) oli Eestimaa poliitik ning mõisnik, Venemaa keiserlik maanõunik (saksa keeles Landrat). Otto Magnus von Grünewaldt sündis Koigi mõisniku Johann Georg von Grünewaldti (1763–1817) ja Anna Christina von Kurselli (1769–1842) pojana. 1819–1821 õppis ta Tartu ülikoolis kameralistikat, misjärel ta välismaale siirdus, õppides 1821–1822 Göttingeni ülikoolis zooloogiat. Grünewaldt õppis veel edasi Bonnis, Pariisis ja Itaalias ning naasis koju 1824. aastal. Otto Magnus von Grünewaldt saatis 1843. aastal suurvürstinna Jelena Pavlovnat viimase ringreisil Saksamaale. Grünewalt osutus valituks sest suurvürstinna soovis kaaslaseks "väga kohusetundlikku, haritud" meest. Suurvürstinnat saatis ta ka 1845. aastal ringreisil. 1839–1851 oli ta Järvamaa kreisisaadik ning 1857–1858 Eestimaa maanõunik, samuti osales ta 1856. aasta talurahvaseaduse väljatöötamisel.. Talle kuulusid Eestimaal Peetri kihelkonna Koigi (majandas seda 1825–1862), Prandi (1834. aastast) ja Liivimaal Pilistvere kihelkonna Laimetsa mõis. Oli 1834–1863 Liivimaa Üldkasuliku ja Ökonoomilise Sotsieteedi liige, seejärel auliige ja oli Eestimaa Põllumajanduse Seltsi asutaja Tallinnas 1839. aastal koos Eduard von Fock ja dr Carl Hueckiga (1811−1889). Ta suurendas talumaid, mõisastades oma mõisate põlde, rakendas 1840. aastaist teoorjuse asemel palgatööd ning propageeris mitmeväljasüsteemi, peenvillalammaste kasvatamist ja teisi põllumajanduslikke uuendusi. Ta asutas Atastesse külakooliõpetajate seminari. Oma mõisate majandamisest tagasi tõmbunud, reisis ta palju 1862–1869, elas seejärel Tallinnas.
Teema: Mäed
Dufour (Dufourspitze) on Monte Rosa mäemassiivi ja ühtlasi ka Šveitsi ja Penniini Alpide kõrgeim tipp. Tipp jääb Šveitsi ja Itaalia piirile ning selle kõrgus on 4634 meetrit. Mäetipp on Alpides ja Euroopas väljaspool Kaukasust kõrguselt teine (kõrgem on Mont Blanc). Mäetipule anti nimi Šveitsi ohvitseri, sillainseneri ja topograafi Guillaume-Henri Dufouri auks.
Teema: Linnud
Sarvlinnulised (Bucerotiformes) on lindude selts. Sellesse seltsi kuuluvad sugukonnad vaenukägulased (Upupidae), tääknoklased ehk vana nimetusega puuronijalased (Phoeniculidae) ning sarvlindlased (Bucerotidae). Viimasest eraldatakse veel omakorda maasarviklased (Bucorvidae). Kui sarvlindlased on troopilised ja lähistroopilised metsalinnud, keda iseloomustab varvaste osaline kokkukasvamine (2. ja 3. varba aluslüli pooles pikkuses ning 3. ja 4. varvas 2–3 lüli ulatuses), siis maasarvikud elavad avamaastikul ning nende varbad ei ole kokku kasvanud. Ka erineb nende paljunemiskäitumine sarvlindlastest, kes on tuntud selle poolest, et emaslind on paljunemisperioodil müüritud puuõõnsusse, kus isane teda ja poegi läbi kitsa pilu toitmas käib. Maasarvikutel sellist sissemüürimist ei esine, pesa on maapinnal ja isaslind on abiks ka haudumisel. Varem on need sugukonnad kuulunud siniraaliste (Coraciiformes) seltsi, kuid hilisemad uuringud on toetanud nende kuuluvust eraldi seltsi.
Teema: Kirjanikud
Juri Jakovlev (pseudonüüm; õieti Juri Jakovlevitš Hovkin; 26. juuni 1922 Petrograd – 29. detsember 1995 Moskva) oli vene lastekirjanik ja multifilmide stsenarist. 1952. aastal lõpetas ta Maksim Gorki nimelise Kirjandusinstituudi.
Teema: Kirjanikud
Joaquín Abati Vicente Aleixandre Mateo Alemán Azorín Francisco Ayala Artur Balder (1974–) Pío Baroja Sara Barquinero Jacinto Benavente Vicente Blasco Ibáñez Pedro Calderón de la Barca Matilde Camus Camilo José Cela Miguel de Cervantes Saavedra José Echegaray y Eizaguirre Ángel Ganivet y García Federico García Lorca Ramón Gómez de la Serna Luis de Góngora y Argote Baltasar Gracián Miguel Hernández Juan Ramón Jiménez Elvira Lindo Salvador de Madariaga Jorge Manrique Javier Marías José Ortega y Gasset Félix J. Palma Benito Pérez Galdós Francisco de Quevedo Fernando de Rojas Carlos Ruiz Zafón Juan Ruiz Santiago Rusiñol Santillana Cristina Sánchez-Andrade Jorge Semprún Rubén Serrano Jenaro Talens Tirso de Molina Miguel de Unamuno Lope de Vega Juan Antonio Villacañas
Teema: Meditsiin
Hormoonravi on hormoonide kasutamine ravieesmärkidel. Näiteks ravitakse hormoonidega mitmeid kasvajaid ja nahahaigusi. Hormoonravimeid on mitmes vormis: kreemid, salvid, süstid ja tabletid.
Teema: Meditsiin
Lõikus ehk operatsioon on kirurgiline toiming, mille käigus eemaldatakse haige kude või korvatakse õnnetuse tagajärjel tekkinud kahju. Tuntud lõikused on näiteks keisrilõige, kaalulanguslõikus ja vasektoomia.
Teema: Kirjanikud
Andrzej Piwowarczyk (1919–1994) oli poola filatelist, tõlkija ja kirjanik. Tema kriminaalromaanides lahendab kuritegusid miilitsakapten Gleba. Kirjanik oli ka kirglik numismaatik ja vanade kellade kollektsionäär.
Teema: Mäed
Eiger on mägi Berni Alpides. Läbi Eigeri mäe on rajatud Jungfrau raudteetunnel. 1903. aastal avati põhjaseina juures kõrgusel 2865 m Eigerwandi raudteejaam. Eigeri jalamil põhjaseina juures asub UNESCO maailmapärandi nimistusse arvatud loodusobjekt Šveitsi Alpide Jungfrau-Aletsch.
Teema: Jõed
Allegheny on 523 km pikkune jõgi Pennsylvania ja New Yorgi osariikides. See ühineb Pittsburghi kesklinna kohal Monongahelaga, moodustades Ohio jõe. Ajalooliselt pidasid Alleghenyt Ohio jõe ülemiseks osaks ehk peavooluks nii põlisameeriklased kui ka Euroopa asunikud.
Teema: Jõed
Ortoire jõgi asub Trinidadi saare idaosas. Jõe pikkus on 50 km, see on Trinidadi ja Tobago pikim jõgi. Jõgi voolab Nariva maakonna ja Mayaro maakonna piiril, suubudes Atlandi ookeani. Selle suudmes asub Ortoire küla, mis on saanud nime jõe järgi.
Teema: Filmid
"Hugo Cabret' leiutis" (inglise "Hugo"; tööpealkiri "The Invention of Hugo Cabret") on 2011. aastal linastunud Ameerika Ühendriikide kogupere 3D-seiklusfilm, mille on lavastanud Martin Scorsese. Linateos põhineb Brian Selznicki samanimelisel romaanil. Filmis mängivad Asa Butterfield, Chloë Moretz, Ben Kingsley, Sacha Baron Cohen, Ray Winstone, Emily Mortimer, Jude Law ja Christopher Lee. Eesti kinodesse jõudis "Hugo Cabret' leiutis" 24. veebruaril 2012. Samal aastal oli linateos nomineeritud Oscarile 11 kategoorias ja võitis neist 5 Oscarit.
Teema: Meditsiin
Karantiin on inimeste või loomade, ka teatud piirkonna eraldamine nakkushaiguste ja taimekahjustajate levimise tõkestamiseks ning nende kolde likvideerimiseks.
Teema: Mäed
Eisenhut on mägi Kesk-Ida-Alpides Austrias. See on Gurktali Alpide ja Kärnteni-Steiermargi Alpide kõrgeim tipp. See asub Turracher Höhe kurust kirdes. Halduslikult kuulub mägi Austria Steiermargi liidumaale, on kolmikpunkti lähedal Kärnteni ja Salzburgi liidumaadega. Nimi viitab sajandeid kestnud rauamaagi (saksa: Eisen) kaevandamisele sellistes kohtades nagu lähedalasuv Turrach.
Teema: Jõed
Lõuna-Platte on 707 km pikk jõgi Põhja-Ameerikas. Üks Platte jõe lisajõgesid. Algab Kaljumägedest. Ülemjooksul voolab kakku. Mäeahelikest läbi murdnud, voolab mööda Kaljumägede idajalamit põhja. Alamjooksul pöördub kirdesse ja itta, voolab üle Suure tasandiku ja ühineb Põhja-Plattega, moodustades Platte. Lõuna-Platte kaldal asub Denver. Lõuna-Platte asub Colorado osariigi kirdeosas ja Nebraska osariigi edelaosas.
Teema: Linnud
Pingviinlased (Spheniscidae) on lindude sugukond, mis on pingviiniliste (Sphenisciformes) seltsi ainus sugukond. Sugukonda kuulub 6 perekonda kokku 17 või 18 retsentse liigiga. Pingviinlased on lennuvõimetud veelinnud, kellest enamik elab lõunapoolkeral, eriti Antarktikas.
Teema: Poliitikud
August Georg Friedrich von Oettingen (läti keeles Augusts fon Etingens; vene keeles Августин Александрович (Август Георг Фридрих) фон Эттинген; 5. juuli 1823 Visusti mõis – 7. aprill 1908 Tartu) oli baltisaksa jurist ja riigitegelane. Ta õppis 1841–1843 Tartu Ülikoolis õigusteadust. August von Oettingen oli Liivimaa maamarssal (1857–1862), riiginõunik, Liivimaa tsiviilkuberner 18. maist 1862 kuni 19. jaanuarini 1868, tõeline riiginõunik (22. juuli 1862), Liivimaa maanõunik (1869) ja Riia linnapea (1886–1889), Tartu-Võru kreisisaadik. Talle kuulusid Tartumaal Luua (Ludenhof) ja Kammeri (Duckershof), ning Kuramaal Kalkūni mõis (Kalkuhnen, läti Kalkūnes muiža).
Teema: Meditsiin
Lagrits on lagritsa-magusjuure ehk lagritsapõõsa (Glycyrrhiza glabra) juurest saadav magusaine, mida kasutatakse laialdaselt kulinaarias ja meditsiinis. Kõnekeeles nimetatakse lagritsaks ka lagritsat sisaldavaid maiustusi.
Teema: Linnud
Kakkpapagoi ehk kakapo (Strigops habroptila ehk S. habroptilus ) on papagoilaste sugukonda kakkpapagoi perekonda kuuluv Uus-Meremaal elav lind, ainuke lennuvõimetu papagoilane. Kakkpapagoi on kakkpapagoilaste alamsugukonna ainus liik. Uus-Meremaal elavad papagoilastest veel kea ja kaaka, kes on nestorlaste alamsugukonna ainsad liigid.
Teema: Kirjanikud
Angel Karaliitšev (bulgaaria keeles Ангел Иванов Каралийчев; 21. august 1902 Stražica, Veliko Tǎrnovo piirkond – 14. detsember 1972 Sofia) oli Bulgaaria lastekirjanik ja tõlkija. Karaliitšev õppis esialgu Sofia Ülikoolis keemiat, 1928. aastal lõpetas ta aga Rahvusliku ja Maailmamajanduse Ülikooli Sofias diplomaatia erialal. Oma esimesed luuletused avaldas juba 17-aastaselt kooliajakirjas. Karaliitševi debüütteos oli revolutsiooniline poeem "Mauna loa", mis ilmus 1923. aastal. Angel Karaliitšev kirjutas peamiselt luuletusi, jutustusi ja muinasjutte ning enamasti just lastele. Samuti tegeles ta rahvaluule ja rahvajuttude kogumisega, mida avaldas arvukates kogumikes. Eesti keeles on ilmunud tema lasteraamat ühe pardi seiklustest "Anake" (Eesti Raamat 1981, tõlkija Katrin Nurmiste, illustraator Asta Vender) ja jutustuste kogumik "Iidsete pöökpuude all" (Eesti Riiklik Kirjastus 1955, tõlkija M. Jõgi). Angel Karaliitšev suri 70-aastaselt Sofias 14. detsembril 1972. 1974. aastal kanti Angel Karaliitševi nimi IBBY (Rahvusvaheline Noorsookirjanduse Nõukogu) aunimekirja.
Teema: Meditsiin
Meditsiinielektroonika on elektroonika haru, kus töötatakse välja elektroonseid vahendeid meditsiinitehnika jaoks. Ajalooliselt võib röntgeniseadet pidada esimeseks meditsiinielektroonikaseadmeks ning röntgenitoru pidada ka üheks esimeseks elektronseadiseks. Sellest varasem on süsimikrofoniga kuuldeaparaat, mida võib tinglikult lugeda elektroonseks seadmeks. Laiemalt bioloogiaga seotud elektroonikat nimetatakse biomeditsiinielektroonikaks. Tänapäeva biomeditsiinitehnika ja meditsiinifüüsika põhinevad suures osas elektroonsete vahendite ja arvutustehnika ning tarkvara kasutamisel. Elektroonsed on suur osa kõigist meditsiinis kasutatavatest seadmetest, alates meditsiinilistest termomeetritest ja vererõhu mõõtmise seadmetest ning lõpetades implanteeritavate südamerütmuritega ja insuliinipumpadega, kohleaarse implantaadiga kuuldeaparaatide ja retinaalse implantaadiga nägemisaparaatidega. Patsiendimonitorid, ultrahelidiagnostika seadmed, meditsiinilised tomograafid ja paljud muud meditsiiniseadmed on peaaegu täielikult elektroonilised.
Teema: Jõed
Dulgalahh on jõgi Aasias Venemaal Sahhas. Ta algab Verhojanski mägedest ja voolab laias orus valdavalt põhja. Ühinedes Sartangiga, moodustab Jana. Jõe pikkus on 507 km.
Teema: Jõed
Võhandu jõgi on pikim täies ulatuses Eesti territooriumil asuv jõgi. Ta algab Saverna külas ja suubub Võõpsu lähedal Lämmijärve. Võhandu jõe pikkus on 165 km ja jõgikonna pindala 1402 km². Vagula järvest ülesvoolu kannab ka nime Pühajõgi ja alamjooksul Voo jõgi. Aastal 1963 moodustati Võhandu jõe ürgoru kaitseala, kus asuvad mh jõe liivakivipaljandid (kohalikus keeles kutsutud ka taevaskodadeks), millest kõrgeim on Viira veskimüür. 2005. aastal moodustati ka Võhandu jõe hoiuala.
Teema: Filmid
"Teine tulemine" on 2008. aasta Eesti film, mille on režissöör ja stsenaariumi autor on Tanel Toom. Tallinnas esilinastus film Sõpruse kinos 2008. aasta märtsis.
Teema: Kirjanikud
Tina Maze (sündinud 2. mail 1983) on Sloveenia mäesuusataja ja lastekirjanik. Aastatel 2005, 2010 ja 2011 valiti ta Sloveenia parimaks naissportlaseks. Vancouveri olümpiamängude avatseremoonial kandis ta Sloveenia lippu.
Teema: Filmid
Film on filmikunsti salvestatud teos, mille andmekandjaks on filmilint ning kus on visuaalselt nähtav kaadrite esitus, standardsena 24 kaadrit sekundis. Filmi iseloomustab liikumine ajas ning tavaliselt ka ruumis, eristudes sellega fotograafiast.
Teema: Meditsiin
Nekroos ehk kärbus ehk koekärbus (ladina keeles necrosis) on enamiku eukarüootsete elusorganismide osa (elundi, koe või koeosa) rakkude kohalik programmeerimata surm erinevate kahjustavate tegurite toimel. Nekroosi võivad põhjustada mitmed tegurid ja organismid. Taimedel on loomadest erinevad signaalmolekulide rajad ning taimekudedes võivad nekroosi ehk nekrootilise ülitundlikkuse vastuse (ingl hypersensitivity response) esile kutsuda nii toitainete vaegus, viirused, bakterid, ümarussid kui ka stress.
Teema: Mäed
Broad Peak Central (hiina keeles: Zhongyang) on mäetipp Broad Peaki mäel Gasherbrumi mäemassiivis Karakoramis. Tipp jääb Jammu ja Kashmiri (India) ja Xinjiangi (Hiina) territooriumile. Laia tipuharjaga Broad Peaki mäe kaks tippu on üle 8000 meetri kõrgused: peatipp Broad Peak ja Broad Peak Central ('Broad Peaki kesktipp'). Viimane asub peatipust (8051 m) 840 m põhjaloodes. Tipu kõrgus on 8011 m. Väikese suhtelise kõrguse tõttu ei klassifitseeru see mäeks (tema topograafiline prominentsus on vaid 196 m). Vahel vaieldakse selle üle, kas Broad Peak Central ei peaks olema 15. kaheksatuhandeline . Vahel lülitatakse see tipp maailma mägede ja peatippude kõrgusjärjestuse tabelitesse võrdluseks, kuid jäetakse järjestuse koht täitmata.
Teema: Jalgpall
Ulsan Hyundai FC (korea keeles 울산 현대 축구단) on Lõuna-Korea jalgpalliklubi, mis tegutseb Ulsanis. See mängib riigi kõrgliigas K League 1. Klubi omanik on Hyundai Heavy Industries. Klubi asutati 1983. aastal nime Hyundai Horang all. Lõuna-Korea kõrgliigas mängib klubi alates 1984. aastast. Aastatel 1996, 2005, 2022, 2023, 2024 on Ulsan tulnud Lõuna-Korea meistriks. 2017. aastal võideti Lõuna-Korea karikas. 2012. aastal võideti esimest korda AFC Meistrite Liiga, kui finaali alistati Saudi Araabia klubi Al-Ahli tulemusega 3:0. Teist korda võideti AFC Meistrite Liiga 2020. aastal, mil finaalis alistati Iraani klubi Persepolis lisaaja järel 2:1. Alates 2001. aastast on klubi kodustaadion olnud Ulsan Munsu Football Stadium.
Teema: Jalgpall
Hõbepall on iga-aastane auhind, mis antakse Eesti Jalgpalliajakirjanike Klubi hääletuse tulemusena Eesti jalgpallikoondise mängijale ilusaima koondisevärava löömise eest. Esimest korda anti see välja 1995. aastal. Kõige enam ehk seitse korda on selle auhinna võitnud Konstantin Vassiljev. 2005. aastast valmistab auhinda klaasikunstnik Eeva Käsper, esimesel kümnel aastal valmistas keraamik Kadri Jäätma.
Teema: Jõed
Must Drin või Must Drim (albaania keeles Drini i Zi, makedoonia keeles Црн Дрим ehk Crn Drim) on jõgi Põhja-Makedoonias ja Albaanias. Must Drin algab Ohridi järvest Struga linnas. Albaanias Kukësi linna juures ühineb Valge Driniga Drini jõeks, mis suubub Aadria merre Drini lahte. Jõe pikkus on 149 km ja valgala pindala 3504 km².
Teema: Linnud
Linnud (Aves) on keelikloomade klass selgroogsete alamhõimkonnast, kelle tähtsamaks erinevuseks teistest loomaliikidest on võime tiivalöökide abil lennata. Lindude kogu keha on kaetud sulgedega ja esijäsemed koos nende külge kinnituva lennusulestikuga on evolutsiooni käigus arenenud tiibadeks. Lindude ninamik on arenenud nokaks, neil ei ole hambaid ja nad hingavad kopsudega. Lindudel on parempoolne aordikaar ja neljakambriline süda ning nad paljunevad munemise teel. Lindude munad on kõvakoorelised. Linnud on püsisoojased. Linde uurivat teadust nimetatakse ornitoloogiaks ja linnu-uurijaid ornitoloogideks.
Teema: Jalgpall
Elman Tagaev (vene keeles Эльман Тагаев; sündinud 2. jaanuaril 1989 Aşgabatis Türkmenistanis) on Aserbaidžaani päritolu türkmenistani jalgpallur, kes kuulub Türkmenistani jalgpallikoondisse. 2014. aastal abiellus Elman Tagaev Arinaga, kellega tal on kaksikud pojad Alan ja Ali (sündinud 2015).
Teema: Poliitikud
Petro Grõgorovõtš Grõgorenko (ukraina keeles Петро Григорович Григоренко, vene keeles Петр Григорьевич Григоренко Pjotr Grigorjevitš Grigorenko; 16. oktoober 1907 Tauria kubermang, Berdjanski maakond, Borõsivka küla – 21. veebruar 1987 New York) oli ukraina päritolu Nõukogude Liidu sõjaväelane, inimõiguslane ja publitsist.
Teema: Kirjanikud
Anonymus Bele regis notarius (eesti keeles kui 'Anonüümne Bela kuninglik notar') või Magister P. oli Ungari kuninga, arvatavasti Béla III, notar ja kroonik. Ta oli aktiivne 12. sajandi lõpus ja 13. sajandi alguses. Temast on teada üsna vähe, siiski teatakse, et tema latiniseeritud nimi algas P-tähega, sest ta nimetas ennast samuti nimega P. dictus magister. Anonymus on kuulus oma teose "Gesta Hungarorum" ("Ungarlaste saavutused") järgi, mis on kirjutatud keskaegses ladina keeles umbes aastal 1200. Antud teos annab kõige üksikasjalikuma ülevaate ungarlaste saabumisest (ungari keeles honfoglalás) Kesk-Doonau madalikule. Enamikku tema katseid selgitada Ungari kohanimede päritolu ei toeta tänapäevane etümoloogia.
Teema: Meditsiin
Kehamassiindeks (lühend KMI; inglise keeles body mass index, lühend BMI) on suurus, mis väljendab inimese kehakaalu ja pikkuse suhet. Kehamassiindeksi leidmiseks jagatakse kehakaal kilogrammides pikkuse ruuduga meetrites. Näiteks 170 cm pika ja 65 kilo kaaluva inimese kehamassiindeks on 65 : (1,7 × 1,7) = 22,5 (kg/m2). Inimese kehakaalu/kehamassi loetakse tema pikkuse kohta normaalseks, kui kehamassiindeks on vahemikus 19–25. Kehamassiindeks alla 17,5 võib viidata anoreksiale. Tervise arengu instituudi määratluse järgi loetakse 25 ja 29,9 vahele jäävat KMI-d ülekaalulisuseks ehk eelrasvumiseks. Kehamassiindeks 30 või üle selle liigitub rasvumiseks. Kehamassiindeksi arvutamine ei sobi laste, rasedate ega tegevsportlaste seisundi hindamiseks, kuna rasvaprotsendi norm on nende puhul suhteline või ei ole teada.
Teema: Jalgpall
Maroko jalgpallikoondis on Maroko rahvuskoondis jalgpallis. Maroko on osalenud MM-i finaalturniiril 7 korda: 1970., 1986., 1994., 1998., 2018., 2022. ja 2026. aastal.
Teema: Jalgpall
Aasia Jalgpalli Konföderatsioon (Asian Football Confederation AFC) on Aasia jalgpalli juhtiv ja kontrolliv organisatsioon. AFC asutati 1954. aastal. Aasia geograafilise suuruse tõttu on Aasia Jalgpalli Konföderatsioon jagatud viieks allföderatsiooniks: Lääne-Aasia jalgpalliföderatsioon (West Asian Football Federation) (WAFF) – esindab rahvusi Lääne-Aasiast. Kesk-Aasia jalgpalliföderatsioon (Central Asian Football Federation) (CAFA) – esindab Kesk-Aasia rahvusi. Lõuna-Aasia jalgpalliföderatsioon (South Asian Football Federation) (SAFF) – esindab Lõuna-Aasia rahvusi Ida-Aasia jalgpalliföderatsioon (East Asian Football Federation) (EAFF) – esindab Kaug-Ida rahvusi. Kagu-Aasia jalgpalliföderatsioon (ASEAN Football Federation) (AFF) – esindab Kagu-Aasia rahvusi.
Teema: Filmid
"Vääritud tõprad" (originaalpealkiri Inglourious Basterds) on 2009. aastal valminud sõjafilm, mille stsenarist ja režissöör on Quentin Tarantino. Filmi võtted toimusid muu hulgas Saksamaal ja Prantsusmaal alates oktoobrist 2008. Pealkiri on valitud itaalia filmirežissööri Enzo G. Castellari 1978. aasta filmi "Quel maledetto treno blindato" (inglise keeles "The Inglorious Bastards") järgi.
Teema: Jalgpall
Wellington Phoenix Football Club on Uus-Meremaa jalgpalliklubi, mis tegutseb riigi pealinnas Wellingtonis. Klubi mängib Austraalia kõrgliigas A-League. Klubi on asutatud 2007. aasta märtsis. Hooajal 2007–08 hakkas Wellington Phoenix mängima A-League'is. Varem on Austraalia kõrgliigas mänginud Uus-Meremaa klubi New Zealand Knights, mis lõpetas tegevuse 2007. aasta jaanuaris. Wellington Phoenix on üks vähestest klubidest maailmas, mis tegutseb teise konföderatsiooni kuuluva riigi jalgpalliliigas (Uus-Meremaa kuulub Okeaania Jalgpallikonföderatsiooni, Austraalia Aasia Jalgpalli Konföderatsiooni). Parima saavutusena on Wellington Phoenix jõudnud Austraalia kõrgliigas hooajal 2019–20 kolmandale kohale. A-League'i finaalmängudele on jõutud kuuel korral. Klubi kodustaadion on Westpac Stadium, mis mahutab 34 500 pealtvaatajat.
Teema: Poliitikud
Leon Brittan, parun Brittan of Spennithorne (25. september 1939 London – 21. jaanuar 2015 London) oli Ühendkuningriigi poliitik. Ta oli Euroopa Komisjoni liige Delorsi, Santeri ja Maríni komisjonis aastatel 1989–1999. 16. märtsist kuni 15. septembrini 1999 oli ta ka Euroopa Komisjoni asepresident.
Teema: Linnud
Raitlind (ka äpüornis; ladinakeelne teaduslik nimetus Aepyornis maximus või ka Aepyornis titan) on väljasurnud linnuliik silerinnaliste lindude hulka kuuluvast raitlindlaste sugukonnast. Raitlinnu perekonda arvavad mõned uurijad neli fossiilset liiki, teiste meelest on tegu ühe liigiga. Tal olid taandarenenud tiivad ning olid massiivsed jalad. Kõrgus oli 3 m ja kaal umbes 400 kg. Teda peetakse suurimaks kunagi elanud linnuks. Raitlind elas Madagaskaril 10. sajandini.
Teema: Kirjanikud
Jean-Baptiste Tati Loutard (15. detsember 1938 – 4. juuli 2009) oli Kongo Vabariigi kirjanik ja poliitik. Aastatel 1961–1966 õppis ta Prantsusmaal Bordeaux's prantsuse keelt ja kirjandust. Kongosse tagasi tulnuna õpetas ta kirjandust Brazzaville'i ülikoolis. 1975. aastast on ta tegev poliitikas. Ta on olnud Kongo kõrghariduse minister ning kultuuri, kunsti- ja turismiminister. 1997. aastast kuni surmani oli ta Kongo süsivesinike minister. Ta kirjutas prantsuse keeles. Esimesed luulekogud "Poèmes de la Mer" ja "Les Racines congolaises" ilmusid aastal 1968.
Teema: Linnud
Linnugripp ehk lindude gripp, ka lindude katk on koondnimetus väga nakkavate nakkushaiguste kohta, millesse haigestuvad peamiselt kodulinnud (kanad, haned, kodupardid jt), harvem ka metslinnud, sead ja inimesed. Linnugrippi põhjustavad erinevad A-tüüpi gripiviiruse tüved ja alatüübid. Kodulindude haigestumus ja suremus sõltub viirusetüvest. Eriti suure patogeensusega linnugripi korral on lindude suremus praktiliselt täielik. Looduses kannavad nakkust edasi eeskätt rändavad veelinnud, kes ise seda taudi tihti ägedas vormis ei põe. Viirus levib haigestunud lindude kehaeritiste, saastunud sööda ja vee kaudu; seda võivad edasi kanda koerad, kassid, närilised ja ka inimesed, samuti võib nakkuse saada saastunud transpordivahendeid jt esemeid kasutades. Viirus püsib väliskeskkonnas elujõulisena mitmeid nädalaid, kuid hävib kiiresti kuumutamisel üle 75 °C ning levinumate desinfektantide toimel. Haiguse kliinilisteks tunnusteks on lindude uimasus, isutus, hingeldamine, kõhulahtisus, harja, lokutite ja näopiirkonna turse, täppverevalumid limaskestadel ning äkksurm. Maailma Loomade Tervise Organisatsioon OIE avaldab kodulehel ka linnugripi (ja selle tüvede) levikuga seotud informatsiooni.
Teema: Kirjanikud
Johann Renner (ka Johannes Renner; umbes 1525 Vestfaal, Tecklenburg – 1583 Bremen) oli saksa kroonik. Johann Renner sündis Vestfaalis Tecklenburgi krahvkonnas Tecklenburgi linnakodaniku pojana, lõpetas õigusteadusestuudiumi ja sai notari hariduse. 1556. aasta kevadel alustas Renner tegevust Liivimaal, kus asus teenistusse Liivimaa ordu Järva foogti Berent van Schmerteni sekretärina. Hiljem oli ta Pärnu komtuuri Rotger Wulfi kirjutaja. 1561. aastal põgenes ta Saksamaale, kus elas algul Ida-Friisimaal, siis Speyeris ning lõpuks Bremenis, kus töötas kohtus kuningliku notarina. Põhitöö kõrvalt kirjutas ta valmis "Liivimaa ajaloo" ja "Bremeni kroonika". "Liivimaa ajaloos" kajastas ta sündmusi Vana-Liivimaal enda sealviibimise ajal. Sinna mahtus faktiderohke kirjeldus Eestimaa maaisandate tegevusest, Liivi sõjast, 1560. aasta talurahvarahutustest Harju- ja Järvamaal ning 1556. aasta koadjuutorivaenusest. Lisaks sisaldas tema kroonika ümberkirjutust ka Bartholomäus Hoeneke Liivimaa nooremast riimkroonikast. Et käsikiri ei jõudnud kohe pärast valmimist trükki, tehti viimased arhiivimärked sinna 18. sajandil. Käsikiri avastati 1870. aastal Bremeni Muuseumiühingu raamatukogust, kuid see oli autori poolt juba ümber töötatud variant, mis kajastas sündmusi 1582. aastani ja milles nii mõnedki kohad olid Balthasar Russowi 1578. aastal ilmunud raamatu mõjutusel ümber kirjutatud. Seetõttu jätkati otsinguid. 1934. aastal leidis originaali Lübecki linnaraamatukogust Paul Karlstedt, kes tegi sellest väga täpse koopia. Raamatukogus leidunud väärtasjad ja käsikirjad peideti sõja eest soolakaevandusse, kust Nõukogude võim viis need pärast Saksamaa kapitulatsiooni Venemaale. 1990. aastal tagastas Venemaa küll Lübecki, Bremeni ja Hamburgi vanad dokumendikogud, kuid Renneri käsikirja seal ei olnud.
Teema: Linnud
Roostetuvi (Nesoenas duboisi) on väljasurnud tuviliik, kes kunagi elas India ookeanis Maskareenides Réunioni saarel. Lind on tuntud 1674. aastal tehtud kirjelduse järgi, mille andis prantsuse rändur Sieur Dubois oma raamatus "Les voyages faits par le sieur D. B. aux Isles Dauphine [...]", samuti on olemas üks säilinud õlavarreluu, mis kirjeldusega klappivalt sarnaneb Mauritiusel elava roosatuvi (Nesoenas mayeri) vastava luuga, kuid on suurem. Mõned autorid on käsitlenud roostetuvi roosatuvi alamliigina Nesoenas mayeri duboisi.
Teema: Meditsiin
Balinti rühm on erialase arengu rühmatöömeetod, mis on suunatud inimkontaktil põhinevate ametite spetsialistidele (arstid-õed, õpetajad-koolitajad, sotsiaaltöötajad, juristid, juhid jne). Balinti rühmade eesmärk on luua turvaline keskkond, kus osalejad saaksid avameelselt vaadelda oma töös ette tulnud keerukaid suhteolukordi klientide, patsientide või hoolealustega. Samuti võib analüüsida töötegemist raskendanud momente seoses näiteks kolleegi või mõne teise isikuga, kellega töökeskkonnas on kokkupuuteid. See protsess aitab inimestega töötavatel spetsialistidel paremini mõista omaenda emotsionaalseid reaktsioone ja parandada suhtlust hoolealuste või klientidega. Samuti arendab see empaatiat ning aitab mõista ja aktsepteerida hoolealuseid või kliente ka olukorras, kus nende käitumine tundub ebaadekvaatne. Tänu suhete paranemisele hoolealuste või klientidega on töö tulemuslikum ning väheneb spetsialistide läbipõlemise ja kaastundeväsimuse risk. Oluline on tähele panna, et kuigi Balinti rühm mõjub osalejatele tihti teraapiliselt, ei ole see töö põhiliseks eesmärgiks. Peamiseks sihiks on osalejate psüühilise vastupidavuse ja paindlikkuse arendamine, mis võimaldab neil klientide või hoolealuste jaoks luua turvalisema ja stabiilsema psüühilise keskkonna. Meetod oli algselt suunatud perearstidele, kuid võeti kiiresti kasutusele ka teistes valdkondades. Kuna tegemist on täiendõppe meetodiga, on selles osalemiseks vajalik vähemalt mõningane erialane töökogemus.
Teema: Mäed
Victoria Peak on mägi Hongkongi saare läänepoolses osas. See on tuntud ka kui Austini mägi ja kohapeal kui The Peak. Kõrgusega 552 meetrit on see Hongkongi saare kõrgeim mägi, mis on Hongkongi erihalduspiirkonna kõrguse poolest 31. kohal (Tai Mo Shan on Hongkongi erihalduspiirkonna kõrgeim punkt kõrgusega 957 meetrit).
Teema: Jalgpall
GoalRef on raadiosageduslik sensorsüsteem, mis kasutab väikese sagedusega magnetväljasid, et tuvastada palli liikumist väravajoonel. Süsteemi töötasid välja Saksa uurimisinstituudi Fraunhofer IIS teadlased koostöös Select Spordiga. Väravajoone tehnoloogiat on lubatud kasutada professionaalsetes mängudes, luba jagab rahvusvaheline jalgpalliorganisatsioon International Football Association Board (IFAB).
Teema: Jalgpall
Tirana Partizani on Albaania jalgpalliklubi, mis tegutseb riigi pealinnas Tiranas. See mängib riigi kõrgliigas Kategoria Superiore. Klubi on asutatud 1946. aastal. Klubi on tulnud Albaania meistriks 16 korda, viimati hooajal 2018–19. Sellega on Partizani riigis edukuselt kolmas klubi. Lisaks on Partizani võitnud 15 korda Albaania karika. 1970. aastal võideti Balkani karikas, millega on Partizani riigi ainus klubi, mis on võitnud rahvusvahelise klubide võistluse.
Teema: Linnud
Kodulind on linnuliik, -alamliik või varieteet, kelle inimene on kodustanud ja sageli ka tõuaretuse teel geneetiliselt arendanud. Majanduslikult peetakse kodulinde enamasti nende liha kui toiduaine, samuti linnumunade pärast. Hanede ja partide puhul on mõnes riigis eriti hinnatud nende maks. Munade saamiseks kasvatatakse eelkõige kanu, harvem hanesid ja vutte. Varem on hanesid kasvatatud ka hanesulgede pärast, mida kasutati kirjutusvahendina; tänapäeval peetakse vahel kirevate sulgede pärast paabulinde. Levinumad kodulinnud põllumajanduses on kanad, haned, pardid ja kalkunid, kuid kasvatatakse ka näiteks faasaneid, püüsid, vutte ja jaanalinde. Jahinduslikul otstarbel peetakse mitmesuguseid haukaid ja pistrikke. Lemmiklindudena on levinud väiksemad papagoid ja aarad, kanaarilinnud jts, keda hinnatakse eelkõige kireva sulestiku või laulu pärast.
Teema: Meditsiin
Doonor on isik, kes annetab vabatahtlikult oma rakke, kudesid või elundeid teistele isikutele, näiteks siirdamiseks. Doonor võib olla kas elusdoonor või kadaverdoonor. Sageli mõeldakse doonori all vereannetajat ehk veredoonorit, ehkki doonor võib olla ka elundidoonor, spermadoonor, munarakudoonor jne.
Teema: Meditsiin
Hemotooraks (hemothorax), ka verirind on vedeliku, mille hematokrit on vähemalt 25% perifeerse vere omast, esinemine pleuraõõnes. Sagedasemaks hemotooraksi põhjuseks koeral on trauma või hüübimishäired.
Teema: Poliitikud
Mihhail Aleksandrovitš Bakunin (vene keeles Михаил Александрович Бакунин; 18. / 30. mai 1814 Tveri kubermang – 1. juuli 1876 Bern) oli vene anarhist, revolutsionäär ja filosoof, keda peetakse sageli ka anarhismi isaks.
Teema: Linnud
Puna-rosellapapagoi (Platycercus elegans) on Ida- ja Kagu-Austraaliast pärit papagoi, kes on sisse toodud ka Uus-Meremaale ja Norfolki saarele. Neid papagoisid leidub tavaliselt mägistes metsades ja aedades. Praegusel kujul hõlmab liik kahte varem eraldiseisvaks liigiks peetud alamliiki, Platycercus elegans flaveolus ja Platycercus elegans ssp. adelaidae. Molekulaarsed uuringud näitavad, et üks kolmest punase värvuse variatsioonist, P. e. nigrescens, on geneetiliselt kõige eristatavam.
Teema: Jalgpall
Antigua ja Barbuda jalgpallikoondis on Antigua ja Barbuda rahvuskoondis jalgpallis. Antigua ja Barbuda kuulub CONCACAFi ja Kariibi jalgpalliliitu. Antigua ja Barbuda on osalenud Caribbean Cupil kaheksal korral ning parim tulemus pärineb 1998. aastast, mil saadi neljas koht.
Teema: Mäed
Front Range on mäeahelik Põhja-Ameerikas Kaljumäestiku lõunaosas. Kõrgeim tipp on Grays Peak (4352 m). Mäeahelik paikneb Colorado osariigi keskosast ja Wyomingi osariigi lõunaosani.
Teema: Linnud
Õhukott (mitmuses õhukotid, ladina saccus pneumaticus, mitmus sacci pneumatici) on osadel selgroogsetel hingamiselundkonna osa. Õhukoti areng, anatoomia, asend, arv, kuju, morfoloogia, füsioloogia, histoloogia ja patoloogia võivad suuresti erineda nii liigiti kui ka indiviiditi.
Teema: Linnud
Valgevenes tegeleb aasta linnu (Птушка года) valimisega riiklik organisatsioon Valgevene lindude elu (Грамадская арганізацыя "Ахова птушак Бацькаўшчыны"). Aasta linde valitakse alates 2000. aastast ja esimeseks aasta linnuks oli valge-toonekurg.
Teema: Jõed
Tosna (vene Тосна, soome Tusinajoki, Tuusnanjoki) on jõgi Euroopas Venemaa Leningradi oblastis. Voolab valdavalt põhja, suubub vasakult Neevasse. Pikkus 127 km. Jõe ääres asub Tosno linn.
Teema: Mäed
Siin on loetletud mägesid, mäetippe ja künkaid. Siia ei kuulu mäestikud ja mäeahelikud, mis on leitavad mäestike loendist. Eesti künkad on leitavad ka Eesti kõrgendike loendist. Artiklid mägede kohta kuuluvad kategooria Mäed alla. Järjestus kõrguse järgi
Teema: Meditsiin
Flegmooniks (phlegmone) ehk difuusseks mädapõletikuks nimetatakse koheva sidekoe (mõnikord ka mõne muu pehme koe) difuusset (ilma kindlate piirjoonteta) mädapõletikku.
Teema: Mäed
Koskulak on mägi Kaxgari mäeahelikus Pamiiris. Halduslikult asub ta Xinjiangis Hiinas. Tema kõrgus on 7028 m ja ta on maailmas kõrguselt 160. mäetipp. Koskulakist (mis ise kuulub Muztagata mäemassiivi) 4,8 km põhjakirde suunas asub massiivi kõrgeim tipp Muztagata (7509 m).
Teema: Jalgpall
Armeenia Jalgpalliliit (FFA) (armeenia keeles Հայաստանի Ֆուտբոլի Ֆեդերացիա) on Armeenia jalgpalli katusorganisatsioon, mis korraldab kohalikke jalgpallimeistrivõistlusi (sh Armeenia jalgpalli kõrgliiga), haldab eri koondisi (sh esinduskoondist).
Teema: Poliitikud
Julius Gustav von Cube (vene Юлиус Густав (Юлий Леонтьевич) фон Кубе; 13. august 1815 Riia – 6. september 1888 Baden-Baden) oli baltisaksa päritolu Venemaa keisririigi riigitegelane. Ta oli keiser Aleksander II aegne tõeline riiginõunik, Kuramaa asekuberner 28. detsembrist 1857 kuni 13. maini 1858 ja Liivimaa asekuberner 13. maist 1858 kuni 11. veebruarini 1872.
Teema: Jõed
Onega (vene Онега) on jõgi Euroopas Põhja-Venemaal. Algab Latša järvest. Voolab valdavalt põhja, suubub Valge mere Onega lahte. Pikkus 416 km, valgala 56 900 km². Suuremad lisajõed on Vološka, Moša, Kodina, Kena, Iksa ja Koža. Jõe ääres asuvad Kargopoli ja Onega linn.